
Mål
Formålet med kurset er å gi studenten grundig kjennskap til sentrale elementer i bedriftsøkonomisk analyse. Hovedtema er modellering av rasjonell individuell beslutningsadferd under usikkerhet.

Første del av kurset vil strukturere en generell beslutningssituasjon i form av beslutningsmengder og preferanseordninger. Utgangspunktet er generell valghandlingsteori, beskrevet ved hjelp av preferanseordninger. Vi betrakter et sett av aksiomer for rasjonell beslutningsadferd under usikkerhet og viser at preferanseordningen kan representeres ved forventet nytte. Deretter introduseres begreper som risikoaversjon, risikopremie og sikkerhetsekvivalent. Videre studeres dominansanalyse, subjektive sannsynligheter og identifikasjon av risikopreferanser i den utstrekning tiden tillater.

Kurset vil dekke en introduksjon til informasjonsanalyse, som er en sentral del i videregående teori i selskapsfinansiering. Bayesiansk læring, beslutningstrær og verdi av informasjon er sentrale begreper. Asymmetrisk informasjon trekkes inn for å behandle seleksjonsproblemet og egenandel i forsikring under "moral hazard". 

Kurset ser på sentrale beslutninger i en bedrift som valg av kapitalstruktur, beslutning om hvilke verdipapirer som skal utstedes og fordelingspolitikk. Konflikter mellom aksjonærer og gjeldshavere, insentivlønninger til ledere, verdipapirisering og nye former for verdipapirer diskuteres. Adverse selection brukes for å beskrive bedrifters tilpasning av kapital struktur og Moral Hazard brukes for beskrive en investors valgsituasjon ved investering i en entreprenørbedrift. 

Kurset vil gi et godt grunnlag for studier av avansert litteratur i bedriftsøkonomi.

Undervisningsform
Forelesninger (kurset kan bli kjørt intensivt som seminar), oppgaveinnleveringer.

Vurdering

Forutsetning for å gå opp til eksamen:

I løpet av semesteret gjennomføres det en obligatorisk presentasjon av artikkel. 

Tidspunkt kunngjøres ved studiestart.

Mappeevaluering:
Underveisvurdering:

Obligatorisk innlevering av 1 teoretisk eller empirisk artikkel som teller ca. 30% av totalkarakteren. Tidspunkt for innlevering oppgis ved semesterstart. 

Det forventes et skriftlig arbeid som har form og innhold som en vitenskapelig artikkel på ca. 12 sider. Den skrives i grupper med to til tre studenter.

Utkast til paper med problemstilling og metode leveres innen februar.

Avsluttende eksamen:


Individuell skriftlig eksamen på 5 timer som teller ca 70% av totalkarakteren. 

Hjelpemidler: Godkjent kalkulator

Delene vurderes samlet.

Pensumlitteratur

Utvalgte deler av bøkene:

2. ed. Boston, Mass, McGraw-Hill.

I tillegg kommer diverse artikler og kapitler fra andre bøker.

